

ZAPISNIK 14. SJEDNICE VMO-a Donje Svetice

održane 28. 6. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić
7. Milena Žganjer


Predsjedava Valentina Bedeković, predsjednica Vijeća

Zapisnik vodi: Dijana Požgaj

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 13. sjednice na razmatranje.
Zapisnik je jednoglasno verificiran.

Predsjedavajuća pita vijećnike ima li dodataka dnevnom redu. Dnevni red 14. sjednice jednoglasno je prihvaćen.







D N E V N I     R E D:

1. Ozelenjivanje javnih površina na području MO Donje Svetice-sadnja stabala,
2. Aktualna komunalna problematika,
3. Prostor mjesne samouprave Donje Svetice za potrebe VMO-a 
4. Razno: izvješća, pitanja i prijedlozi.


Predsjedavajuća počinje sjednicu 1. točkom dnevnog reda.


1. Ozelenjivanje javnih površina na području MO Donje Svetice-sadnja stabala

Nastavno na plan od prošle sjednice, na kojoj su navedene lokacije, vijećnici su ispunili tablicu sa stablima i u formi zaključka će je poslati na VGČ. Tablica se nalazi u prilogu.
Tablicu ćemo dopuniti još današnjim prijedlogom potpredsjednice Milene Žganjer – drvo ispred Doma zdravlja i ljekarne se osušilo te bi trebalo zasaditi novo.



2. točka. Aktualna komunalna problematika

2.1. očitovanje o zaključku o pješačkom prijelazu na ulici Donje Svetice i Vugrovečke, kod stazice prema Kauflanda.
Naš zahtjev je odbijen od strane Gradskog ureda za obnovu, izgradnju, prostorno uređenje, graditeljstvo, komunalne poslove i promet, (u daljnjem tekstu 'Gradski ured za graditeljstvo') s obrazloženjem da se na udaljenosti od 60 metara u smjeru sjevera nalazi semaforizirano raskrižje Donje Svetice-Planinska, te ovaj prijelaz stoga nije potreban.

Vijećnici su informaciju primili na znanje.

2.2. Nastavno na naš upit o izvedbi nove signalizacije na raskrižju Donje Svetice-Planinska, predsjednica izvještava Vijeće o odgovoru kojeg smo dobili od Gradskog ureda za graditeljstvo
„Poštovani, povodom Vašeg upita o početku radova na raskrižju Planinska ulica – Donje Svetice obavještavamo Vas da je početak radova na optimizaciji rada semaforskog uređaja na predmetnoj lokaciji odgođen zbog zakonske obveze izrade i verifikacije dopune osnovnog ugovora, odnosno izrade aneksa ugovora. Naime, aneks Ugovora uzrokovan je promjenom ugovornog podizvođača građevinskih radova te izmjenom naziva tvrtke ugovaratelja radova, a što je potrebno i formalno definirati. Osim toga, pripremne radnje upoznavanja nadzornih tijela i izvođača s tehničkom dokumentacijom su napravljene te je pokrenuta procedura za privremenu regulaciju prometa.“
Vijećnici su informaciju primili na znanje.


2.3. Topole 

Stanarka zgrade Darwinova ( J. Đ.) moli rušenje topola na parceli 4330/1  iza zgrada kockarnice, Prosikita i ostalih. točno preko puta njihovih zgrada jer stvaraju puno mucica
Saznali smo da je parcela gradska.


Zaključak. Iako su topole na gradskom zemljištu, smatramo da je, budući da je sada prošlo vrijeme cvjetanja, kada stabla stvaraju problem i došle su velike vrućine, za sve je bolje da oni ostanu. Ubuduće će se na ovom području urediti zeleni koridor, te će biti posađeno puno drugih, nealergenih stabala (na prijedlog vijećnika Davora paulovnija) pa će ova biti maknuta, međutim dok ne dobijemo više informacija o tome kada ćemo moći dobiti to zemljište na korištenje od HŽ-a, ne bismo dirali ova stabla. Provjerit ćemo radi li se uistinu o topolama. 
Provjereno je i uistinu se radi o topolama, točnije o vrsti crna topola (Populus nigra).


2.4. Popravljanje rupa na Vukovarskoj
Primili smo upit od građana o popravljanju rupa na pločniku u Vukovarskoj, između Ivanićgradske i ulice Donje Svetice.

Zaključak: Zatraženo je krpanje najvećih rupa na ulici Vukovarska, između Ivanićgradske i Donjih Svetica, budući da  je pločnik u lošem stanju, a proširenje Vukovarske se vjerojatno neće dogoditi u jako kratkom roku. 
Zaključak je odbijen jer nije financijski opravdano raditi takve popravke. Potrebno je cjelovito rješenje, te se nadamo da će već iduće godine rekonstrukcija nogostupa biti u planu gradnje, ili će se pokrenuti planirano proširenje Vukovarske.
Ako ništa od toga ne bude ostvareno, vijeće će ponovno razmatrati ovaj prijedlog.

2.5. Nastavno na naš upit o tome kada će se izgraditi produžetak cesta Darwinova, prva etapa, do Donjih Svetica, predsjednica izvještava Vijeće da je Vijeće gradske četvrti Peščenica Žitnjak dalo suglasnost za izradu projekta za I. fazu u duljini od 200 metara. Još nemamo informacije o točnim datumima, ali predviđa se da će ova etapa biti izgrađena relativno brzo.
Druga etapa, od Donjih Svetica do Ivanićgradske, trajat će puno duže, te ćemo na dnevni red ponovno staviti raspravu o tome hoćemo li dati pozitivno mišljenje o tome.


 2.6. Uređenje Parka 99. brigade – u prilogu dopis
Udruga djece hrvatskih branitelja tražila je popravke i uređenje Parka 99. brigade.
Zaključak: Traže se popravci – razni šahtovi i rubnjaci koji su oštećeni i opasni za posjetitelje parka, poklopci šahtova su uništeni, a rubnjaci staza su propali, na prijedlog UDRUGE DJECE HRVATSKIH BRANITELJA ZAGREB
U prilogu su fotografije
Zaključak se prihvaća.

2.7. Nastavno na zaključak o potrebi uređenja obraslih parcela u Dugoselskoj, slijedi odgovor koji smo primili od Gradskog ureda za upravljanje imovinom.
 
„Povodom dostavljenog zahtjeva za uređenje zemljišta u Dugoselskoj ulici 8, izvješćujemo da je uvidom u javne registre utvrđeno da se zahtjev odnosi na nekretnine označene kao k.č.br. 3923 k.o. Pešćenica (d.z.k.č.br. 7590/1, d.z.k.č.br. 7589/3 i d.z.k.č.br. 7567/1 sve k.o. Grad Zagreb), k.č.br. 3925 k.o. Pešćenica (d.z.k.č.br. 7590/1 i d.z.k.č.br. 7589/3 k.o. Grad Zagreb) i  k.č. 3924 k.o. Pešćenica (d.z.k.č.br. 7590/1, d.z.k.č.br. 7589/3 i d.z.k.č.br. 7567/1), upisano je  suvlasništvo Grada Zagreba i fizičkih osoba.
Na zemljištu oznake k.č.br. 3925 I k.č.br. 3923 obje k.o. Pešćenica nalaze se izgrađeni objekti, a u nadležnosti Odjela za zemljište I poslove zakupa je održavanje neizgrađenog građevinskog zemljišta.
                Obzirom da se radi o nekretnini evidentiranoj kao suvlasništvo Grada Zagreba i fizičkih osobe, molimo  da u okviru svoje nadležnosti, zadužite sve suvlasnike da izvrše hortikulturno uređenja kao i plaćanje eventualnih troškova uređenja, a sve u skladu sa suvlasničkim omjerima. 
Napominjemo, da je u tijeku postupak javne nabave za hortikulturno uređenja neizgrađenog građevinskog zemljišta, te  ovaj Ured trenutno nije u mogućnosti pristupiti  uređenju, već će se uređenje vršiti sukladno raspoloživim sredstvima i u skladu s utvrđenim prioritetima, na način da svi suvlasnici sudjeluju u uređenju istog, te snose troškove uređenja sukladno svojim suvlasničkim omjerima.
                
                Na upit o planu za otkup privatnih dijelova nekretnine i trajno rješavanje oko uređenja predmetnih nekretnina, „nemamo informacija o istom“

Vijećnik Mirko Tomić ističe da na navedenim parcelama nema niti jedne kućice, odnosno objekta, iako su upisani, ali u stvarnosti ih nema.


Zaključak: Ako se ne može ustanoviti tko je vlasnik i do njega se ne može doći, predlažemo da se teren čestica raskrči ili nasipa šljunkom. Nedopustivo je imati šikaru u centru grada. Mjesni odbor ne može prihvatiti postojeće stanje bez obzira na stanje sa suvlasnicima i poduzimat će daljnje korake u suradnji s mjesnom samoupravom i nadležnim institucijama.
 
2.8. Uklanjanje rasvjetnog stupa kod pekare

Poduzetnik (KUPICA I KIFLICA d.o.o., oib: 82799718065) je nedavno otvorio novu poslovnicu pod imenom Pekarna Stari Zagreb na adresi Donje Svetice 33, ispred koje se nalazi rasvjetni stup. Radi se o tome da on ometa njegovo poslovanje i onemogućuje parking na pojedinim parkirnim mjestima. Vlasnici poslovnice  žele razmotriti opciju uklanjanja spornog rasvjetnog stupa. 

U prilogu su fotografije
	


3. Prostor mjesne samouprave Donje Svetice za potrebe VMO-a

[bookmark: _GoBack]S obzirom da smo mi jedan od dva mjesna odbora od 16  na području naše Gradske četvrti koji nemaju svoje prostore smatramo da je od suštinske važnosti da i naš VMO dobije svoj prostor. Vidjeli smo da se na adresi Lonjička 1 ruši postojeći objekt te nas zanimaju planovi. Budući da je u vlasništvu Grada, molili bismo da se razmotri da se tamo sagradi objekt za potrebe VMO-a koji će moći koristiti razne udruge i slično u obliku iznajmljivanja. Prostor bi mogao donositi financijsku dobit kojim bismo mogli financirati kredit.

Također nas zanima gdje su prije bile prostorije VMO-a Donje Svetice.

4. Razno
4.1. Obilježavanje Dana mjesnog odbora
Na idućoj sjednici svi vijećnici će dati svoje konkretne prijedloge za obilježavanje Dana mjesnog odbora u udruženju s VMO-om Volovčica koji bi se održao u listopadu. Na sljedećoj sjednici trebala bi prisustvovati i predsjednica VMO-a Volovčica, u slučaju da su zainteresirani za takvu suradnju.


4.2. Prijedlog 1 posto za grad-klimatski mikro park

Primili smo prijedlog o uređenju klimatskog mikro parka na uglu Borongajske i Donjih Svetica. To spada pod česticu 4357/1, koja je u vlasništvu HŽ-a i na kojoj se s druge strane DS treba urediti linijski park-zeleni koridor . Ovo je sjajna ideja i mislim da to trebamo predložiti  i dodati u planove, međutim prije svega je potrebno nekako ishoditi dopuštenje od HŽ-a.
Vijećnici su primili na znanje i slažemo se s tim.
 

4.3. Prometno redarstvo obavještava nas kako sve zainteresirane stranke mogu izvršiti uvid u spis i fotodokumentaciju u službenim prostorijama Odjela prometnog redarstva na lokaciji Ulica Vatroslava Jagića 31 ponedjeljkom, srijedom i petkom od 8 do 15:30h te utorkom i četvrtkom od 8 do 18h.
Vijećnici su primili na znanje i smatraju to vrlo korisnim.

Voljeli bismo znati postoji li slična opcija i s komunalnim redarstvom i koje je njihovo uredovno vrijeme.




Sjednica završava u: 20:00 sati.

u prilogu: tablica uz 1. točku, prijedlog za ozelenjivanje
fotografije i molba uz točku 2.6. i 2.8. 


KLASA:024-08/22-03/1314
URBROJ:251-13-11-11-22-2
Zagreb, 28. lipnja 2022.

Predsjednica Vijeća Mjesnog odbora
Donje Svetice
           						      Valentina Bedeković, v.r
